1. sz. melléklet

**PÁLYÁZATI FELHÍVÁS**

Szombathely Megyei Jogú Város Önkormányzata Közgyűlése a közalkalmazottak jogállásáról szóló 1992. évi XXXIII. törvény 20/A. § alapján pályázatot hirdet

**A SZOMBATHELYI PARKFENNTARTÓ INTÉZMÉNY**

**IGAZGATÓ (magasabb vezető)**

**beosztás betöltésére**.

**Tevékenységi kör (ellátandó feladatok):**

Magasabb vezetői beosztáshoz tartozó feladatok: A hatályos jogszabályi előírások betartásával a Szombathelyi Parkfenntartó Intézmény működtetése. Magasabb vezetői feladatok ellátása. A feladatellátáshoz szükséges személyi-tárgyi feltételek biztosításáról való gondoskodás.

Beosztotti munkakör: A Szombathelyi Parkfenntartó Intézmény feladatkörével összefüggő feladatok ellátása. A parkfenntartási munkák tervezése, szervezése, irányítása és ellenőrzése. Az időszakos munkák tervezése, szervezése, irányítása és összehangolása.

SZMJV közigazgatási területén belül, a táj, a települési környezet, a zöld felületek, a parkok és a kertek, játszóterek és sportlétesítmények állapotfelmérésének, rendezésének, fejlesztésének, a környezetminőség javításának tervezési, építési, kivitelezési, fenntartási, üzemeltetési és értékvédelmi feladatait végzi.

Beszámolók, helyszínrajzok, kiviteli tervek, műszaki leírások és költségbecslések készítése feltüntetve a tervezett objektumok elhelyezkedését és részletes adatait, beleértve a terepviszonyokat, a különféle objektumokat, a növényzetet és a megközelítést.

**Betöltendő állás jogviszonya:** Közalkalmazotti jogviszony (Kjt.)

**Foglalkoztatás időtartama, munkaideje, munkarendje, formája:**
Határozott idő – 2 évre szóló vezetői megbízás, teljes munkaidő (heti 40 óra)

**A munkavégzés helye:**

Vas vármegye, 9700 Szombathely, Boglárka u. 2.

**A munkáltatóval, állással kapcsolatos egyéb lényeges információ (pl. jogviszony létesítés feltételei; próbaidő; illetmény/fizetés, speciális adatvédelmi tájékoztatás, szervezet honlap címe stb.):** **:**   A jogállásra, az illetmény megállapítására és a juttatások minimális összegére a közalkalmazottak jogállásról szóló 1992. évi XXXIII. törvény, valamint a végrehajtásáról rendelkező, a helyi önkormányzatok által fenntartott szolgáltató feladatokat ellátó egyes költségvetési intézményekre vonatkozó 77/1993. (V.12.) Korm. rendelet rendelkezései az irányadóak, azzal, hogy a havi illetmény összege bruttó 1.200.000,- Ft.

Magasabb vezető beosztás ellátására megbízást az kaphat, aki a munkáltatóval közalkalmazotti jogviszonyban áll vagy a megbízással egyidejűleg közalkalmazott munkakörbe kinevezhető.

Állás tervezett betöltésének időpontja: 2026. január 01.

Állás tervezett betöltés végének időpontja: 2027. december 31.

**A munkáltatóval, állással kapcsolatos egyéb lényeges információ:**

A vezetői megbízás határozott időre - 2 évre - szól. A pályázattal kapcsolatos további információt Szombathely Megyei Jogú Város Polgármesteri Hivatala Városüzemeltetési és Városfejlesztési Osztály (9700 Szombathely, Kossuth L. u. 1-3. V. emelet 508. iroda; telefon: 94/520-205) nyújt.

**Pályázati feltételek:**

**Jogállásból fakadó jogszabályi követelmények:**

  Magyar állampolgárság

 Büntetlen előélet

 Cselekvőképesség

  Vagyonnyilatkozat tételi eljárás lefolytatása

  Erkölcsi bizonyítvány

**Elvárt végzettség/képesítés:**

6. Felsőfokú végzettséghez kötött szakképesítés alapképzés (Bsc vagy BA)

**Elvárt szakmai tapasztalat időtartama (év):**  5

**Elvárt vezetői tapasztalat időtartama (év):**  5

**Egyéb pályázati feltétel meghatározása:**

Elvárt kompetenciák: önálló, gyors, precíz munkavégzési képesség; nagyfokú terhelhetőség; kiváló kommunikációs és problémamegoldó készség.

**A pályázat elbírálása során előnyt jelent a szakmai tapasztalat?:**  Igen

**A pályázat elbírálása során előnyt jelent a vezetői tapasztalat?:**  Igen

**A pályázat részeként benyújtandó igazolások, alátámasztó dokumentumok:**

* Végzettséget/képzettséget igazoló okirat(ok) másolata
* Adatkezelési nyilatkozat
* Fényképpel ellátott szakmai önéletrajz
* Három hónapnál nem régebbi erkölcsi bizonyítvány
* Hozzájáruló nyilatkozat pályázati anyagba betekintésről
* Vezetői program
* Nyilatkozat, hogy összeférhetetlenség nem áll fenn
* Nyelvtudást igazoló dokumentum(ok) másolata
* A pályázó nyilatkozata arról, hogy a személyes meghallgatása, valamint a pályázatának elbírálása a bizottság, továbbá a közgyűlés nyilvános ülésén történhet-e, vagy kéri a zárt ülés tartását

**A pályázat benyújtásának határideje:** 2025. november 7. 12:00 óra

**A pályázat benyújtásának módja:**

Postai úton Szombathely Megyei Jogú Város Polgármesterének címezve 9700 Szombathely, Kossuth L. u. 1-3. címre megküldve. Kérjük a borítékon feltüntetni: a munkakör megnevezését: Szombathelyi Parkfenntartó Intézmény igazgató beosztás betöltésére vonatkozó pályázat.

Személyesen: a Városüzemeltetési és Városfejlesztési Osztály részére (9700 Szombathely, Kossuth Lajos utca 1-3. V. emelet 508. iroda)

A pályázótól kérjük, hogy pályázatát elektronikus úton is küldje el a speier.aniko@szombathely.hu email címre. A pályázati kiírással kapcsolatosan további információt a Városüzemeltetési és Városfejlesztési Osztály vezetője nyújt, a 94/520-205-ös telefonszámon.

**A pályázat elbírálásának módja:**

A Kjt. 20/A. § (6) bekezdése alapján jogszabály eltérő rendelkezése hiányában magasabb vezetői beosztásra kiírt pályázat esetén a pályázót a pályázati határidő lejártát követő huszonegy napon belül a kinevezési, megbízási jogkör gyakorlója által létrehozott 5 tagú, a betöltendő munkakör feladatait érintően szakértelemmel rendelkező bizottság hallgatja meg, melynek nem lehet tagja - a helyi önkormányzati képviselő-testület tagja kivételével - a kinevezési, megbízási jogkör gyakorlója. A kinevezési, megbízási jogkör gyakorlója a bizottság írásba foglalt véleményét mérlegelve a pályázati határidő lejártát követő hatvan napon belül, vagy első ülésén, ha e jogot testület gyakorolja, dönt a közalkalmazotti jogviszony létesítéséről, illetve a vezetői megbízásról.

A pályázók a bizottsági meghallgatás időpontjáról a Bizottság ülését megelőző 5 nappal írásban értesítést kapnak. A kiíró a pályázat eredménytelenné nyilvánításának jogát fenntartja.

**A pályázat elbírálásának határideje:**  2025. november 30. 24:00

**A pályázati kiírás további közzétételének helye:**  www.szombathely.hu

**Állás tervezett betöltésének időpontja:**  2026. január 01.

**Állás tervezett betöltés végének időpontja:**  2027. december 31.

**Publikálás tervezett időpontja:**  2025. október 07.

**Szombathely, 2025. október**

 **/: Dr. Nemény András :/**

 polgármester